Pogovor:Boris Petrovič Gerasimovič

message: Gerasimovič je bil rojen, študiral, živel in večino življenja delal v Ukrajini oz. ukrajinski SSR. Dela je izdajal tudi v ukrajinščini, nekatera je šele kasneje izdal tudi v ruščini (npr. str. 63 https://library.altspu.ru/dc/pdf/nasonov2.pdf). Npr. Gleb Aleksandrovič Čebotarjov je bil prav tako astronom, ki je za razliko od Gerasimoviča skoraj celotno življenje živel v SZ ter celotno življenje tam delal. Zakaj je potem en označen kot sovjetski astronom, drugi pa kot ruski astronom? Takih primerov je še kar precej na najrazličnejših področjih. Kje je meja? -- 97E (pogovor) 15:34, 31. januar 2024 (CET)
replies: text: Ni nobene meje, Sovjeti so bili tudi Rusi, gre samo za zgodovinsko bolj natančen in tako pravilen zapis. Lahko popraviš tudi pri Rusih. Angleška Wiki je preprosto bolj nevtralna od ukrajinske in je tako bolj merodajna. Blueginger2 (pogovor) 15:58, 31. januar 2024 (CET)
replies: text: :Kot sem napisal v urejanju sem opis vzel z wikidata (https://www.wikidata.org/wiki/Q2636834), kjer je tak opis naveden pri skoraj vseh jezikih. Na sami ua wiki strani piše ukrajinski sovjetski atronom. Tudi ne oporekam, da je tehnično gledano to (delno) pravilno. Me je pa to urejanje začudilo, ker po pregledu seznama ruskih astronomov takega poimenovanja nisem zasledil nikjer pri kopici astronomov iz tega obdobja. Tudi vsi astronomi na seznamu, ki niso Rusi, so navedeni kot npr. "armenski astronom" (oz. so nekateri napačno označeni kot Rusi, čeprav niso - Gerasimovič je bil pred mojim urejanjem tak primer).

text: :Kaj je kriterij, da je nekdo "sovjetski"? Pri dotičnem primeru pol njegovega življenja SZ sploh ni obstajala, tudi delati je začel že preden je ta nastala. Je potem bolj primerno napisati rusko-imperialni-ukrajinski-sovjetski astronom? Če zadevo še malo razširimo; pri npr. Janezu Puhu bi bilo potem "slovenski" v uvodu potrebno popraviti v "avstro-ogrski"? Slovenija kot taka ni obstajala, delal in živel je v Avstro-ogrski - to je zgodovinsko bolj natančno. Upam, da vidiš kaj se meni pri takem poimenovanju zdi problematično - na Wikipediji po mojem opažanju očitno te oznake na začetku uvoda uporabljamo glede na etnično/narodno pripadnost. Če sledimo tvoji argumentaciji o zgodovinski natančnosti, bi bilo verjetno potrebno popraviti ogromno člankov o osebah. Obstajajo kakšna pravila o tem? Argument, da je pač na angleški Wikipedii tako, se mi ne zdi zadosten. -- 97E (pogovor) 16:36, 31. januar 2024 (CET)
replies: text: ::Pozabljaš, da Slovenija je večinsko slovenski, torej slovensko-govoreči narod, v Ukrajini pa se polovica prebivalstva izraža za Ruse, ali pa rusko govorijo (materni jezik). Treba je torej biti previden in preučiti posameznika po posamezniku. Zgolj argument, da je bil nekdo rojen/deloval na območju današnje Ukrajine ne pomeni da gre za Ukrajinca. Ogromen del zgodovine Ukrajina ni obstajala, ampak je obstajala le ruska država, sploh pri prebivalcih mest in intelektualcih gre večinoma za Ruse. -- Blueginger2 (pogovor) 16:49, 31. januar 2024 (CET)
replies: text: :::Po cenzusu 2001 se je v Ukrajini za Ruse izreklo le 17% prebivalstva, ne 50%. https://en.wikipedia.org/wiki/2001_Ukrainian_census Če nekdo govori rusko, še nikakor ne pomeni, da je Rus, tako kot Irci niso Angleži, čeprav govorijo angleško. Današnji obseg ruščine v Ukrajini je v večji meri posledica rusifikacije in aktivnega zatiranje ukrajinščine. V Poltavski oblasti od kjer Gerasimovič prihaja je bilo 2001 91% Ukrajincev V Kremenčuku 75% uporablja ukrajinščino. Gerasimovič je tudi objavljal v ukrajinščini (kar bi bilo zelo nenavadno, če bi bil Rus), kar v okviru tvoje ideje, da jezik določa narodnost, ne gre v prid temu da naj bi bil Rus - kar pa ne vem kako naj bi bilo povezano z oznako "sovjetski"? Slovenija ni obstajala do 1991 pa vseeno govorimo o pomembnih Slovencih stoletja nazaj. Čeprav so mnogi, še sploh izobraženci, delali v tujih jezikih. Sploh mi pa ni jasno zakaj poskušaš iztiriti debato na tematiko, ki ne odgovarja na vprašanja v odgovoru na katerega odgovarjaš. Če nimaš konstruktivnih odgovorov, je boljše, da ne odgovarjaš. -- 97E (pogovor) 17:08, 31. januar 2024 (CET)
thread_title:  Ukrajinci so Sovjeti, Rusi pa Rusi?